Ekipet e Vllaznisë në baskebtoll janë duke ecur në rrugën e duhur, ku po bëjnë dhe përforcime të rëndësishme në grupin e lojtareve. Pas zyrtarizimit të një basketbollisti kanadez tek Vllaznia për meshkuj, ditën e sotme është ekipi i Vllaznisë për femra që përforcohet.
Kuqeblutë kanë arritur të afrojnë në skuadrë Milica Daboviç dhe Eliverta Bujari. Basketbollistja serbe Daboviç është e mirënjohur në kampionatin tonë teksa ka luajtur me ekipin e Flamurtarit në Vlorë. 37 vjeçarja ka qenë pjesë e kombëtares së Serbisë deri në 2016, ku arriti të fitonin dhe titullin Kampion Evrope.
Ndërsa basketbollistja tjetër, Eliverta Bujari vjen tek kuqeblutë pas shkrirjes së kampionëve të vitit të kaluar, ekipit të Shoqëtaës së Klub Baskebtoll Tirana.